
A Géta-takaró nyírási zónájának kőzettani, mikroszerkezeti és mikrotektonikai vizsgálata Nagybár környékén

A célkitűzés a területen kibukkanó proterozóos és Pz metamorf aljzati kőzetek és ezek komplex alpi (ausztrikus és laramikus) és prealpi tektonikai egységekbe való szerveződésének vizsgálata volt, melyek szelvényben: Géta ausztrikus takarórendszer (Prt. Sebeș-Lotru terrén kőzeteivel), alatta a Danubi autochton a Felső- és Alsó Danubi laramikus tektonikai egységekkel (Lainici-Păiuș és Drăgșan felső Prt. terrének kőzeteivel) valamint Mz üledékes fedőik fordulnak elő. A poszttektonikus Hátszegi-medence K2-Qu üledéksora az említett aljzatra települt. A kutatásaink módszereinek kiválasztásában a metamorfitok alpi takarós egységeinek képlékeny nyírási zónáit és a nyírási zónák által fölülírt milonitos szövet-szerkezeteket valamint a deformácó viszonyait tartottuk szem előtt. A Kisbár és Muncel völgyeken és vízválasztójukon feltérképezett és megmintázott metamorfitok mezoszkópos szövet-szerkezeti vizsgálatai során egy sorozat miloniton alakváltozást mértünk(bemutatásra 3 került: 1.S-L gneisz, 2. Dg szer-pala, 3. L-P chl-ep-szill pala) Ramsay & Hubert módszere alapján. A minták XZ szerkezeti síkjában mértük a porfiroklasztok Rf ellipticitását és hossztengelyeiknek egy kiválasztott iránnyal alkotott φ’szögét, majd a kapott adatokból Rs ellipticitását és F fluktuációt számoltunk. A takarós szerkezet nyírási zónája központi helyét egy térben lokalizált kőzetsorozaton meghatározott, progresszíven minél elnyúltabb deformációs ellipszis és egy minél kisebb F jelzi. A térképezési szelvényen É-D irányba haladva a vizsgálat egyre fokozodó képlékeny alakváltozást mutat két különálló nyírási zóna közepe felé, amit a kiválasztott 3 minta véges alakváltozási ellipszoidjainak Rs=2,24-2,20(1. nyírási zóna=Géta takaró lenyesési zónája) és 1,73(2. nyírási zóna a Danubiban) értékei tükröznek. A feltérképezett milonitos extenziós lineációk és penetratív milonitos foliációk statisztikai feldolgozása alapján(Schmidt háló, Spheristat 3. software) a Géta takaró haladási iránya egy Ny-DNy dőlésű vonal mentén történt, míg a milonitos foliáció domináns csapása ÉK-DNy. A kőzetmikroszkópos mérési adatokkal és a dinamikusan átkristályosodott kvarc paleopiezometriával(Stipp & Tullis) visszavezettük a 2 nyírási zónában ható(σ1-σ3) feszültséget: az északibb Géta takaró nyírási zónában 45 Mpa, a délebbi Danubiban 150 Mpa hatott. Passchierre & Trow alapján a deformációs hőmérséklet, a földpát és kvarc megfigyelt mikroszerkezetei alapján a Danubi nyírási zónában Tmax=420°C, a Géta takaróban 350°C.



